Pöytäkirja Euroopan talousyhteisön ja Seychellien tasavallan välisessä Seychellien rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 1999 ja 17 päivän tammikuuta 2002 väliseksi ajaksi



Virallinen lehti nro L 131 , 27/05/1999 s. 0053 - 0060



PÖYTÄKIRJA Euroopan talousyhteisön ja Seychellien tasavallan välisessä Seychellien rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta 18 päivän tammikuuta 1999 ja 17 päivän tammikuuta 2002 väliseksi ajaksi 1 artikla Sopimuksen 2 artiklan mukaisesti myönnetään 18 päivästä tammikuuta 1999 alkaen kolmeksi vuodeksi lisenssit, jotka oikeuttavat samanaikaiseen kalastustoimintaan Seychellien vesillä, 47:lle nuottaa käyttävälle tonnikala-alukselle ja 32:lle pintasiima-alukselle, sen estämättä, mitä sopimuksen jatkamista koskevassa sopimuksen 12 artiklassa määrätään. 2 artikla Sopimuksen 6 artiklassa tarkoitetun korvauksen määräksi vahvistetaan 2300000 euroa vuodessa. Ensimmäinen erä on maksettava viimeistään 31 päivänä lokakuuta 1999 ja kaksi muuta erää viimeistään 31 päivänä toukokuuta 2000 ja 31 päivänä toukokuuta 2001. Tämä summa kattaa 46000 tonnin vuotuiset tonnikalasaaliit Seychellien vesillä. Jos yhteisön alusten Seychellien vesillä pyytämien tonnikalasaaliiden määrä ylittää 46000 tonnia, yhteisö korottaa edellä tarkoitettua taloudellista korvaustaan samassa suhteessa. 3 artikla Yhteisö osallistuu lisäksi edellä 1 artiklassa tarkoitetun ajan seuraavien toimien rahoitukseen 3450000 eurolla seuraavan erittelyn mukaisesti: - 1950000 euroa sellaisia Seychellien tieteellisiä ja teknisiä ohjelmia varten, joiden tarkoituksena on parantaa tietämystä Intian valtameren kalavaroista, erityisesti laajalti vaeltavista lajeista, Seychellien ympäristössä sekä kalastukseen liittyvän hallintorakenteen parantamiseen tarkoitetun välineistön hankintaan tai huoltoon tai Seychellien harkinnan mukaan molempiin, - 300000 euroa stipendeihin ja harjoittelujaksoihin kalastukseen liittyvillä eri tieteen tekniikan ja talouden aloilla sekä kalastusalan kansainvälisiin kokouksiin osallistumista varten, - 450000 euroa satelliittiseurantajärjestelmän käyttöönottoon ja kehittämiseen, - 750000 euroa paikallisten pitkäsiima-alusten kehittämiseen tähtäävän rahaston perustamiseen. Toimista päätetään Seychellien toimivaltaisen viranomaisen ja Euroopan talousyhteisön yhteisellä päätöksellä. Mainitut summat maksetaan Seychellien viranomaisten ilmoittamalle pankkitilille sitä mukaa kun niitä käytetään. Seychellien kalastuksesta vastaavan viranomaisen on ilmoitettava Seychelleistä vastaavalle Euroopan yhteisöjen komission edustustolle vuosikertomus näiden toimien täytäntöönpanosta ja saavutetuista tuloksista viimeistään kolmen kuukauden kuluttua siitä, kun pöytäkirjan tekemisestä on kulloinkin kulunut yksi vuosi. Euroopan yhteisöjen komissio pidättää itsellään oikeuden pyytää Seychellien kalastuksesta vastaavalta viranomaiselta näitä tuloksia koskevia lisätietoja ja tarkastella uudestaan kyseisiä maksuja näiden toimien täytäntöönpanon perusteella. 4 artikla Jos yhteisö jättää suorittamatta tämän pöytäkirjan 2 ja 3 artiklassa määrätyt maksut pöytäkirjan soveltaminen voidaan keskeyttää. 5 artikla Kumotaan 28 päivänä lokakuuta 1987 voimaan tulleen Euroopan talousyhteisön ja Seychellien tasavallan välisen Seychellien rannikon edustalla harjoitettavaa kalastusta koskevan sopimuksen 17 päivänä tammikuuta 1996 päivätty pöytäkirja ja sen liite I, ja korvataan ne tällä pöytäkirjalla ja sen liitteellä I. 6 artikla Tämä pöytäkirja ja liite I tulevat voimaan niiden allekirjoituspäivänä. Niitä sovelletaan 18 päivästä tammikuuta 1999. LIITE "" LIITE I EDELLYTYKSET YHTEISÖN ALUSTEN SEYCHELLIEN VESIALUEILLA HARJOITTAMALLE KALASTUKSELLE 1. Lisenssin hakeminen ja myöntäminen Yhteisön alusten Seychellien vesillä kalastamiseen oikeuttavien lisenssien hakemis- ja myöntämismenettely on seuraava: 1.1 Euroopan yhteisöjen komissio esittää vähintään kaksikymmentä päivää ennen voimassaolokauden toivottua alkamispäivää Seychelleillä olevan edustajansa välityksellä Seychellien viranomaisille kunkin sellaisen aluksen varustajan laatiman hakemuksen, jolla halutaan harjoittaa tämän sopimuksen mukaista kalastustoimintaa. Hakemus on tehtävä Seychellien tätä tarkoitusta varten laatimalla lomakkeella, jonka malli on lisäyksessä 1; 1.2 lisenssi myönnetään aluskohtaisesti. Euroopan yhteisöjen komission pyynnöstä alakohtainen lisenssi voidaan korvata, ja ylivoimaisen esteen sattuessa se korvataan, toiselle yhteisön alukselle myönnettävällä lisenssillä; 1.3 Seychellien viranomaiset toimittavat lisenssin aluksen varustajalle tai hänen edustajalleen tai asiamiehelleen. Seychellien viranomaisten myöntämät lisenssit annetaan tiedoksi Euroopan yhteisöjen komission edustajalle; 1.4 lisenssi on säilytettävä aluksella koko ajan; kun Seychellien viranomaiset ovat saaneet Euroopan yhteisöjen komission niille osoittaman ilmoituksen ennakkomaksun maksamisesta, alus kuitenkin merkitään kalastukseen oikeutettujen alusten luetteloon, joka toimitetaan Seychellien kalastukseen valvonnasta vastaaville viranomaisille. Ennen lisenssin alkuperäiskappaleen saantia voidaan faksilla toimittaa jäljennös myönnetystä lisenssistä; tämä jäljennös on säilytettävä aluksella; 1.5 Seychellien viranomaiset ilmoittavat ennen sopimuksen voimaantuloa kaikki lisenssien maksamisessa tarvittavat yksityiskohtaiset säännöt, ja erityisesti tiedot käytettävistä pankkitileistä ja valuutoista. 2. Lisenssien voimassaoloaika ja maksaminen 2.1 Lisenssit ovat voimassa yhden vuoden. Ne voidaan uusia. 2.2 Maksu vahvistetaan 25 euroksi Seychellien vesillä pyydettyä tonnia kohti. Lisenssit myönnetään, kun niitä vastaan maksetaan kunkin nuottaa käyttävän tonnikala-aluksen osalta 7500 euron, yli 150 bruttorekisteritonnin vetoisten pintasiima-alusten osalta 1375 euron ja alle 150 bruttorekisteritonnin vetoisten pintasiima-alusten osalta 1000 euron suuruinen vuotuinen aluskohtainen kiinteä ennakkomaksu, joka vastaa 300 tonnin, 55 tonnin tai 40 tonnin Seychellien vesillä vuosittain pyydettyä saalista. 2.3 Pintasiima-alusten on ilmoittauduttava Victorian satamassa ennen kutakin Seychellien vesillä vietettävää kalastuskautta sekä niiden jälkeen saaliin toteamista varten. Aluksen varustajan pyynnöstä Seychellien viranomaiset voivat vapauttaa aluksen tästä velvollisuudesta. Kalastuslisenssit oikeuttavat pintasiima-alusten saaliiksi tonnikalan lisäksi myös miekkakala-, marliini- ja purjekalasaaliit. 2.4 Seychellien merikalastusviranomainen (SFA) laatii kunkin kalenterivuoden lopussa kalenterivuodelta suoritettavien maksujen tilityksen yhteisön alusten saalisilmoitusten ja muiden SFA:n saamien tietojen perusteella. Tämä tilitys on toimitettava edellisen vuoden osalta ennen 31 päivää maaliskuuta tiedoksi Euroopan komissiolle, joka välittää sen ennen 15 päivää huhtikuuta samanaikaisesti alusten varustajille ja asianomaisten jäsenvaltioiden kansallisille viranomaisille. Jos varustajat kiistävät SFA:n esittämän tilityksen, he voivat kysyä neuvoa saalistietojen tarkistamista varten sellaisilta toimivaltaisilta tieteellisiltä laitoksilta kuin Merentakaisen tieteen ja tekniikan tutkimustoimisto (ORSTOM) ja Espanjan valtamerten tutkimuslaitos (IEO), ja neuvottelevat tämän jälkeen Seychellien viranomaisten kanssa lopullisen tilityksen laatimisesta ennen kuluvan vuoden 15 päivää toukokuuta. Jos varustajilta ei tule huomautuksia tähän päivään mennessä, SFA:n laatima tilitys katsotaan lopulliseksi. Jäsenvaltiot toimittavat Euroopan yhteisöjen komissiolle omaa laivastoaan koskevan lopullisen tilityksen. Varustajat maksavat kunkin mahdollisen ennakkomaksun lisäksi suoritettavan maksun Seychellien kalastuksesta vastaavalle viranomaiselle viimeistään saman vuoden 31 päivänä toukokuuta. Jos lopullinen tilitys on edellä tarkoitettua ennakkomaksua pienempi, yli jäävää määrää ei kuitenkaan palauteta varustajalle. 3. Saalisilmoitukset 3.1 Yhteisön alusten, joilla on lupa kalastaa Seychellien vesillä, on laadittava jokaisesta Seychellien vesillä vietetystä ajanjaksosta kalastusselvitys lisäyksissä 2 ja 3 olevan mallin mukaan. Kalastusselvitykset täytetään, vaikka saalista ei ole saatu. 3.2 Alusten on merkittävä edellä mainittuun selvitykseen merkintä "Seychellien yksinomaisen talousvyöhykkeen ulkopuolella" sellaisten jaksojen osalta, jolloin ne eivät ole olleet Seychellien vesillä. 3.3 Edellä 3.1 ja 3.2 kohdassa tarkoitettujen kalastusta koskevien selvitysten osalta yhteisön alusten - on Victorian satamassa poiketessaan jätettävä asianmukaisesti täytetyt kalastusselvitykset Seychellien viranomaisille viiden päivän kuluessa satamaan saapumisesta ja viimeistään ennen satamasta lähtöä, - on kaikissa muissa tapauksissa toimitettava edellä mainitut kalastusta koskevat selvitykset Seychellien viranomaisille 14 päivän kuluessa muuhun kuin Victorian satamaan saapumisesta. Näistä selvityksistä osoitetaan jäljennös 2.4 kohdassa tarkoitetuille tieteellisille laitoksille. 3.4 Jos näitä säännöksiä ei noudateta, sovelletaan 10 kohdassa säädettyjä suraamuksia. 4. Tarkkailijat Seychellien viranomaisten pyynnöstä nuottaa käyttävien tonnikala-alusten on otettava alukselle kyseisten viranomaisten nimeämä tarkkailija, jonka tehtävänä on tarkistaa aluksen sijainti ja Seychellien vesillä pyydetyt saaliit. Hänellä on oltava käytettävissään kaikki tehtävän suorittamiseksi tarvittavat keinot, mukaan luettuna mahdollisuus tutustua kaikkiin tiloihin, asiakirjoihin ja laitteisiin. Tarkkailija ei saa viipyä aluksella pidempään kuin hänen tehtävänsä suorittaminen edellyttää. Häntä kohdellaan aluksella olon ajan kuin aluksen päällystön jäsentä. Jos tonnikala-alus, jolla on seychelliläinen tarkkailija, poistuu Seychellien kalastusvyöhykkeeltä, on toteutettava varustajan kustannuksella kaikki toimenpiteet sen varmistamiseksi, että tarkkailija pääsee palaamaan Seychelleille mahdollisimman pian. 5. Merimiesten palvelukseen ottaminen Nuottaa käyttävien tonnikala-alusten on otettava vähintään kaksi seychelliläistä Seychellien viranomaisten nimeämää merimiestä kalastuskauden ajaksi. Näiden merimiesten työsopimukset tehdään aluksen varustajan ja asianomaisten välillä Victorian satamassa Seychellien toimivaltaisten viranomaisten hyväksymänä. Näillä sopimuksilla merimiehille varmistetaan heihin sovellettavat sosiaaliturvaedut, ja erityisesti henkivakuutus sekä sairaus- ja tapaturmavakuutus. 6. Saaliin purkaminen Victorian satamassa saaliinsa purkavien nuottaa käyttävien tonnikala-alusten on saatettava sivusaalinsa Seychellien viranomaisten käyttöön paikallisilla markkinoilla vallitsevaan hintaan. Yhteisön nuottaa käyttävät tonnikala-alukset myös osallistuvat purkitettavan seychelliläisen tonnikalan hankintaan kansainväliseen markkinahintaan. 7. Tiedonannot Alusten on ilmoitettava sijaintinsa ja tiedot aluksella olevasta saaliista suoraan Seychellien viranomaisille mieluiten faksina tai tarvittaessa radiolla kolmen tunnin kuluessa kustakin Seychellien vyöhykkeelle saapumisesta ja sieltä lähtemisestä sekä joka kolmas päivä harjoittaessa kalastustoimintaa Seychellien vesillä. Faksinumero ja radiotaajuus on ilmoitettu lisenssissä. Seychellien viranomaiset ja alusten varustajat säilyttävät jäljennöksen faksina tehdyistä ilmoituksista tai nauhoituksen radiolla tehdyistä ilmoituksista kunnes molemmat sopimuspuolet hyväksyvät 2.4 kohdassa tarkoitetut maksujen lopulliset tilitykset. Jos näitä säännöksiä ei noudateta, sovelletaan 10 kohdassa määrättyjä seuraamuksia. 8. Kalastusvyöhykkeet Seychellien vesillä harjoitettavalle pienimuotoiselle kalastukselle aiheutuvien haittojen ehkäisemiseksi yhteisön alukset eivät saa kalastaa Seychellien lainsäädännössä määritellyillä alueilla ja kolmen meripenikulman säteellä Seychellien viranomaisten asettamista kalojen houkuttimista, joiden sijaintipaikat on annettu tiedoksi laivanvarustajalle tai asiamiehelle. 9. Satamalaitteisto sekä tarvikkeiden ja palvelujen käyttö Yhteisön alusten on pyrittävä hankkimaan Seychelleiltä kaikki toimintaansa varten tarvitsemansa tarvikkeet ja palvelut. Seychellien viranomaiset vahvistavat yhteisymmärryksessä laivanvarustajien kanssa edellytykset satamalaitteiden sekä tarvittaessa tarvikkeiden ja palvelujen käytölle. 10. Seuraamukset Jos edellä olevia säännöksiä, kalavarojen hoito- ja säilytyttämistoimenpiteitä tai Seychellien lainsäädäntöä ei noudateta, seuraamuksena voi olla kyseisen aluksen kalastuslisenssin voimassaolon keskeyttäminen, lisenssin peruttaminen tai sen uusimatta jättäminen. Lisenssin keskeyttäminen tai peruttaminen muodostaa tämän liitteen 1.2 kohdassa tarkoitetun ylivoimaisen esteen. Euroopan yhteisöjen komissiolle on ilmoitettava välittömästi kaikista keskeyttämisistä tai peruuttamisista sekä kaikista niihin liittyvistä asiaan kuuluvista seikoista. Lisäys 1 >PIC FILE= "L_1999131FI.005702.EPS"> Lisäys 2 >PIC FILE= "L_1999131FI.005802.EPS"> Lisäys 3 >PIC FILE= "L_1999131FI.005902.EPS"> >PIC FILE= "L_1999131FI.006001.EPS">